Păcatele agriculturii românești: Cea mai mare forță de muncă din Europa, competitivitate zero și subvenții ineficiente. Cum o scot fermierii la capăt în 2025
Agricultura României se află într-un paradox economic: are cea mai mare forță de muncă agricolă din Uniunea Europeană, în timp ce fermierii rămân vulnerabili atât pe piața internă, cât și pe piețele de export. Cu toate că UE pompează miliarde de euro în modernizare, subvenții și politici de sprijin, sectorul agricol românesc continuă să fie dominat de ferme de subzistență, productivitate scăzută și lipsa accesului la lanțuri de distribuție profitabile.